b'\n_START_ARTICLE_\nJoan Harrison (k\xc3\xa4sikirjoittaja)\n_START_PARAGRAPH_\nJoan Harrison (26. kes\xc3\xa4kuuta 1907 Guildford, Surrey, Yhdistynyt kuningaskunta \xe2\x80\x93 14. elokuuta 1994 Lontoo, Englanti, Yhdistynyt kuningaskunta) oli brittil\xc3\xa4inen elokuvatuottaja ja -k\xc3\xa4sikirjoittaja. H\xc3\xa4net muistetaan parhaiten yhteisty\xc3\xb6st\xc3\xa4\xc3\xa4n Alfred Hitchcockin kanssa._NEWLINE_Hitchcock palkkasi Harrisonin sihteerikseen 1933 ja pian Harrison oli aktiivisesti mukana k\xc3\xa4sikirjoitusprosessissa. H\xc3\xa4n oli k\xc3\xa4sikirjoittamassa Hitchcockin elokuvat Jamaica Innin rannikkorosvot (1939), Rebekka (1940), Ulkomaankirjeenvaihtaja (1940), Vaarallisia valheita (1941) ja Viidennen kolonnan mies (1942). 1940-luvun lopulla h\xc3\xa4n siirtyi tuottajaksi (muun muassa Aavenainen (1944))._NEWLINE_1950-luvulla Harrison ryhtyi j\xc3\xa4lleen ty\xc3\xb6skentelem\xc3\xa4\xc3\xa4n Hitchcockin kanssa ja tuotti Hitchcockin Alfred Hitchcock esitt\xc3\xa4\xc3\xa4 -televisiosarjan 1955-1965._NEWLINE_Joan Harrison oli naimisissa j\xc3\xa4nnityskirjailija Eric Amblerin kanssa.'